Aloitteella pyrittiin muun muassa mahdollistamaan se, että suomalaiset ja islantilaiset kansanedustajat voisivat tehdä aloitteita omalla kielellään.

Pohjoismaiden neuvoston Suomen valtuuskunnan varapuheenjohtaja Maarit Feldt-Ranta (sd). AOP

Olisi hyvin valitettavaa, jos Pohjoismaiden neuvoston presidentin Britt Lundbergin toiminnasta syntyy kuva, että Ahvenanmaa vastustaisi suomen kielen vahvempaa asemaa neuvostossa, sanoo Ahvenanmaan kansanedustaja Mats Löfström.

- Koko keskustelu on todella huono ja surullinen, tämä ei ole ahvenanmaalaisten linja, Löfström sanoi.

- Haluan painottaa, etten ymmärrä päätöstä ja irtisanoudun siitä. Minulle on itsestään selvää, että suomen kielen asemaa vahvistetaan Pohjoismaiden neuvostossa, ja tuen Suomen delegaation linjaa.Lundberg äänesti keskiviikkona Suomen valtuuskunnan aloitetta ja kielioikeuksien laajentamista vastaan. Aloitteella pyrittiin muun muassa mahdollistamaan se, että suomalaiset ja islantilaiset kansanedustajat voisivat tehdä aloitteita omalla kielellään.Äänestys päättyi 5-6, eli Lundbergin ääni äänestyksessä oli ratkaiseva.

Feldt-Ranta pitää tilannetta hyvin kummallisena

Neuvoston Suomen valtuuskunnan varapuheenjohtaja Maarit Feldt-Ranta (sd) tiedotti torstaina olevansa pettynyt Lundbergin äänestyspäätökseen.

- Suomen valtuuskunta esitti Lundbergia aikanaan Pohjoismaiden neuvoston presidentiksi. Emme pystyneet edes kuvittelemaan, että hän kääntyisi Suomen eduskunnan valtuuskunnan aloitetta vastaan, Feldt-Ranta sanoo.Suomen eduskunta on Lundbergin presidenttiyden vuoksi järjestänyt kaikkiin kokouksiin tulkkauspalvelut ruotsin kielellä, Feldt-Ranta kertoo.

- Sitäkin taustaa vasten tuntuu kummalliselta, ettei Lundberg näe muiden edustajien kielellisten palvelujen vahvistamisen tärkeyttä.

Myös Suomen valtuuskunnan jäsen Elsi Katainen (kesk.) pitää tilannetta hyvin outona.

- Ilman muuta suomen ja islannin pitäisi olla virallisia kieliä pienessä kansainvälisessä yhteisössä, jonka keskeisiä osia Suomi ja Islanti ovat, Katainen sanoi.